ایرانده کوپینچه قیز لرنینگ مکتب لریده یوز بیریاتگن و اوشبو اولکه ده مظاهره لر گه سبب بولگن عاموی زهرله نیش حالتلری بوییچه ایریم کیشی لر اوشلندی.
ایران دولت تلویزیونی بیلن مصاحبه قیلگن ایچکی ایش لر وزیری نینگ اورینباسری مجید میر احمدی, اوقووچی لرنینگ عاموی زهرله نیشیده قولی بولگن لیگی انیقلنگن بعضی کیشی لرنینگ بیش ولایتده استخبارات تامانیدن اوشلنگن لیگی نی بیلدیردی.
ایرانده میلادی 2022- ییل 30- نوامبردن بیری اینیسقه قیزلرنینگ اوقیاتگن مکتب لرده عاموی زهرله نیش حالتلری یوز بیرماقده.
ایران پارلمانی زهرله نیش حالتلرینی تیکشیریش کمیسیونی نینگ اعضاسی محمد حسن آصفری, 30- نوامبردن بیری 25 ولایتده جایلشگن 230 مکتب ده 5 مینگ دن آرتیق قیز و ایرکک اوقووچی نینگ زهرلنگن لیگی نی بیلدیرگن ایدی.
رژیم مخالف لری نینگ ادعا سی گه کوره, اوشبو زهرله نیش حالتلریده اساساً عیال لر تامانیدن باشقریلیاتگن مهسا امینی اوچون بولیب اوتیاتگن ناراضی چیلیک نمایش لری نینگ اوچی نی آلماقچی بولگن ایران رهبریتی ایچیده گی ایریم افراطی کیشی لرنینگ قولی بار.
لیکن تهران رهبریتی, اوشبو حادثه لرده, خلق نی رهبریت گه قرشی تحریک قیلماقچی بولگن رژیم مخالف لری نینگ قولی بولگن لیگی نی ادعا ایتماقده.
حادثه پایتخت تاشکینت ده یوزبیرگن
